Borreman familia

Borreman familia (Borman edo Borremans gisa ere ezagutua) erretaula-gileen dinastia flandestar bat izan zen, Bruselan lantegia izan zuena, eta lan bikain asko ekoitzi zituena, asko esportaziorako.

 Historia 
Dinastiaren sortzailea, Jan zaharra, Lovainan hasi zen lanean, eta haren semea, Jan II.a izan zen Bruselan kokatu zena 1479an, hiriko artengintzan lantegia sendotu zuena. Gotiko berantiarreko estiloko lanak eginez, Jan II.ak tailerrari ospea eman zuen, Bruselako zurezko eskultorerik onena kontsideratua izan arte. Hala ere, erretaula batean bere izenpe pertsonala duen lan bakarra dago, Done Jurgiren erretaula.

Jan II.aren semeek ere jarraitu zuten lana, Passchier (Passier edo Pasquier ere) eta Jan III.a anaiek, 16. mendeko erretaula bikain asko zor zaizkielarik, haña nola Herentaleko San Krispinen erretaula, Güstrowko Santa Maria elizako Nekaldiarena. Eskandinaviara esporazio asko egin zituzten, eta bat bederen Euskal Herrira ere bai: Ama Birjinaren Koroatzearen erretaula, Errenteriako Jasokundearen elizan ikusgai dagoena. 

Oso ezohikoa garai hartako eskultura flandestarrean, Borremandarrek batzuetan beren lana sinatzen zuten (adibidez, IAN Jan II.aren izenpe gisa, eta PASSIER Passchier Borremanena).

Lantegia aktibo egon zen Bruselan zuten XVI. mendearen azken hamarkadara arte.

 Lanak 
Adibide aipagarri batzuk:

 Done Jurgiren erretaula (Jan Borreman, 1493)
 Herentalseko Santa Waltrudis elizako San Krispino eta San Krispinianoren erretaula (Passchier Borreman, 1520 inguru)
 Güstrowko Nekaldiaren erretaula (Jan Borreman III, 1522)
 Nekaldiaren eta San Dionisioren erretaula (Lieja, Jan Borreman III, 1522)
 Lombeekeko Ama Birjinaren elizako Mariaren erretaula (1525-1535 inguru)
 Ama Birjinaren Koroatzearen erretaula, Errenteria.

 Erreferentziak 

 Kanpo estekak 

Kategoria:Artisten familiak
Kategoria:Borreman lantegiko erretaulak
Kategoria:Bruselarrak